Σατωρού

Το Σατωρού () είναι η πρωτεύουσα του νομού Αντρ στη διοικητική περιοχή Σαντρ-Βαλ ντε Λουάρ, στην κεντρική Γαλλία.

Έχει πληθυσμό 44.088 κατοίκους. Βρίσκεται σε απόσταση 270 χιλιομέτρων νοτιοδυτικά του Παρισιού. Οι κάτοικοί του ονομάζονται Καστελρουσάν.

 Τοπωνυμία 
Το Σατωρού οφείλει το όνομά του στον ιδρυτή του, τον Ραούλ πρίγκιπα της Ντεόλ, γιο του Εμπ-λε-Νομπλ, ο οποίος στον 11ο αιώνα, έκτισε ένα κάστρο περίπου δύο χιλιόμετρα από το λίκνο της οικογένειάς του και την πρωτεύουσα των περιοχών του, σε ένα απότομο ανάχωμα πάνω στον ποταμό Αντρ. Γύρω από το κάστρο σχηματίστηκε οικισμός, ο οποίος σταδιακά εξελίχθηκε στη σημερινή πόλη.Eugène Hubert,Dictionnaire historique de L'Indre, 1890.

Κατά τη διάρκεια της Γαλλικής Επανάστασης, η πόλη έφερε προσωρινά τα ονόματα Αντρλίμπρ ή Αντρβίλ.

Οι κάτοικοί του ονομάζονται Καστελρουσάν. 

 Γεωγραφία 
Το Σατωρού βρίσκεται στο κέντρο του νομού Αντρ, στη φυσική περιοχή της Σαμπάνι Μπερισόν.

Έχει πληθυσμό 44.088 κατοίκους (πληθυσμός της ευρύτερης μητροπολιτικής περιοχής 93 202 κάτοικοι) και είναι η δεύτερη, μεγαλύτερη πόλη, μετά την Μπουρζ, στην πρώην επαρχία Μπερί, την οποία σχημάτιζαν οι νομοί Αντρ και Σερ. 

Οι όμορες κοινότητες είναι: Ντεόλ (2χλμ.), Σαιν-Μωρ (5χλμ.), Λε Πουανσονέ (6χλμ.) και Ετρεσέ (8 χλμ.). Διαρρέεται από τον ποταμό Αντρ και τον παραπόταμο Ρινγκουάρ.  Η συμβολή αυτών των δύο ποταμών βρίσκεται στο έδαφος της κοινότητας.

{"type": "ExternalData", "service": "geoline", "ids": "Q211643", "properties": { "fill": "#fc3", "stroke": "#ac6600" }}

 Ιστορία 
Στην περιοχή του σημερινού νομού Αντρ, η πρώτη αναφερόμενη ιστορικά πόλη είναι η Ντεόλ. Η γαλλο-ρωμαϊκή παρουσία πιστοποιείται στην περιοχή της από σκαλιστές επιγραφές, νομίσματα, κεραμικά, τεφροδόχους και άλλα αρχαιολογικά ευρήματα. Γύρω στο 920, οι μοναχοί του του αβαείου Σαιν-Γκιλντά κοντά στην πόλη Βαν στη Βρετάνη, για να αποφύγουν τις καταστροφές από νορμανδικές επιδρομές και για την προστασία των λειψάνων του Αγίου Γκιλντά, βρήκαν καταφύγιο κοντά στον Εμπ-λε-Νομπλ, άρχοντα της Ντεόλ, και ίδρυσαν μια μονή με το ίδιο όνομα στη σημερινή περιοχή Σαιν-Κριστόφ. 

Γύρω στο 937, δύο χρόνια μετά το θάνατο στη μάχη του πατέρα του Εμπ-λε-Νομπλ στην Ορλεάνη, σε μια νέα ουγγρική επιδρομή που είχε περάσει από την Καμπανία και τη Βουργουνδία,Από το 911 έως το 917, οι πρώτες ουγγρικές επιδρομές είχαν φθάσει στη Βουργουνδία, την Καμπανία και ακόμη και στο Μπερί, περίπου τη σημερινή περιοχή των νομών Αντρ και Σερ. ο άρχοντας Ραούλ ο Μεγάλος, πρώτος βαρώνος του Σατωρού, εγκατέλειψε το παλάτι του στην Ντεόλ, ίσως λόγω της ανασφάλειας, και έχτισε ένα κάστρο μπροστά στο αβαείο του Αγίου Γκιλντά σε ένα λόφο στην αριστερή όχθη του ποταμού Αντρ. Από το 1112, το κάστρο αυτό ονομάστηκε «κάστρο του Ραούλ» (γαλλικά:Château de Raoul), που έδωσε το όνομα στον οικισμό που σταδιακά αναπτύχθηκε γύρω από το κάστρο. Κατά τη φεουδαρχική περίοδο, ο οικισμός, προστατευμένη σ΄αυτή την οχυρωμένη περιοχή εξελίχθηκε σε ένα χωριό τεχνιτών και εμπόρων.Archives départementales de l’Indre, Berry médiéval : à la découverte de l’Indre au Moyen Âge, catalogue d’exposition, Châteauroux, archives départementales de l’Indre, 2009, p. 11. Οι άρχοντες του Σατωρού ήταν ισχυροί: η επικράτειά τους κάλυπτε τα δύο τρίτα του σημερινού νομού Αντρ. Στον 11ο αιώνα είχαν το δικό τους νόμισμα. Berry médiéval, p. 12.

Το κάστρο και η πόλη καταλήφθηκαν από τον Φίλιππο Αύγουστο το 1188. Berry médiéval, p. 13. Εκείνη την εποχή, η πόλη γνώριζε ήδη μια σημαντική κλωστοϋφαντουργική δραστηριότητα, με ένα μύλο από αρκετές δεκαετίες.Christine Méry-Barnabé, De la manufacture royale de draps à l’usine Balsan, catalogue de l’exposition Châteauroux et les cités lainières d’Europe, archives municipales de Châteauroux, 2010, p. 17. Όλες οι δραστηριότητες της κλωστοϋφαντουργίας συγκεντρώνονταν κατά μήκος του ποταμού Αντρ, ο οποίος παρείχε την κινητήρια δύναμη.

 Έμβλημα 

 Τοπικός πολιτισμός και κληρονομιά 
Χώροι και μνημεία στην πόλη Σατωρού.

 Το κάστρο Ραούλ (10ος αιώνας): το κάστρο, που δεσπόζει στις όχθες του ποταμού Αντρ, ανήκε στους άρχοντες του Ντεόλ. Ανακατασκευάστηκε τον 15ο αιώνα και αποκαταστάθηκε τον 19ο αιώνα.

 Το κάστρο του πάρκου (πάρκο Μπαλσάν)
 Το μοναστήρι των Κορδελιέρων (13ος αιώνας): πρώην μοναστήρι Φραγκισκανών του 13ου αιώνα, στεγάζει πλέον μέρος της Σχολής Καλών Τεχνών και εκθέσεις σύγχρονης τέχνης (όπως η Διεθνής Μπιενάλε Κεραμικής Σατωρού ). Βρίσκεται στο ιστορικό τμήμα της πόλης και με θέα στην κοιλάδα του Αντρ, είναι ένα ευχάριστο μέρος για περπάτημα.
 Το Ενοριακό Κέντρο Σαιν-Ζακ: χτίστηκε σε δύο στάδια από τα μέσα της δεκαετίας του 1970 και στις αρχές του 1980 και βρίσκεται στο κέντρο της ομώνυμης συνοικίας. Η αρχιτεκτονική του είναι αντιπροσωπευτική των κτιρίων ενοριών που χτίστηκαν εκείνη την εποχή στις νέες γειτονιές στα περίχωρα των πόλεων.Relais Saint Jean Baptiste à Bourges. Εξαρτάται από την ενορία των Αγίων Αποστόλων.
 Στην κοινότητα υπάρχουν έξι εκκλησίες: Saint-Martial, Saint-André, Notre-Dame, Saint-Joseph, Saint-Thérèse και Saint-Jean.
 Το Παρεκκλήσι του Αγίου Μαρτίνου
 Το Πολεμικό μνημείο του 1870

 Εξωτερικές σχέσεις 
Το Σατωρού είναι αδελφοποιημένη πόλη με τις:

  Γκύτερσλοχ (Γερμανία) από το 1977
  Μπιτού ( Μπουρκίνα Φάσο) από το 1985
  Όλστιν (Πολωνία) από το 1991
  Φρέσνο (USA) από το 2016.

 Παραπομπές 

 Εξωτερικοί σύνδεσμοι 

Η επίσημη σελίδα της πόλης Σατωρού  (στα αγγλικά)
Η επίσημη σελίδα της πόλης Σατωρού (στα γαλλικά)

Κατηγορία:Πόλεις της Γαλλίας